DEĊIŻJONI TAL-KUMMISSJONI
tat-18 ta’ Ottubru 2007
li tapprova l-pjan għall-qerda tad-deni klassiku tal-ħnieżer fil-ħnieżer slavaġ f’ċerti żoni ta’ l-Ungerija
(notifikata taħt id-dokument numru C(2007) 5053)
(It-test Ungeriż biss huwa awtentiku)
(2007/683/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2001/89/KE tat-23 ta’ Ottubru 2001 dwar il-miżuri tal-Komunità għall-kontroll tad-deni klassiku tal-ħnieżer (1), u b’mod partikolari t-tieni sottoparagrafu ta’ l-Artikolu 16(1) tagħha,
Billi:
(1)
Id-Direttiva 2001/89/KE tintroduċi miżuri minimi tal-Komunità għall-kontroll tad-deni klassiku tal-ħnieżer.
(2)
F’Jannar 2007 id-deni klassiku tal-ħnieżer ġie kkonfermat fil-popolazzjoni tal-ħnieżer slavaġ fl-Ungerija.
(3)
Fid-dawl tal-qagħda epidemjoloġika, fl-24 ta’ April 2007 l-Ungerija bagħtet lill-Kummissjoni, b’konformità mad-Direttiva 2001/89/KE, pjan għall-qerda tad-deni klassiku tal-ħnieżer fi ħnieżer slavaġ fiż-żona kkonċernata fl-Ungerija.
(4)
Il-Kummissjoni talbet li ssir emenda lil dak il-pjan. Għaldaqstant, intbagħat pjan ta’ emenda lill-Ungerija fil-11 ta’ Lulju 2007. Il-pjan emendat jikkonforma mad-Direttiva 2001/89/KE u għalhekk għandu jkun approvat.
(5)
Għal raġunijiet ta’ trasparenza, huwa xieraq li tiġi stabbilita f’din id-Deċiżjoni iż-żona ġeografika fl-Ungerija fejn il-pjan ta’ qerda għandu jiġi implimentat.
(6)
Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Il-pjan imressaq mill-Ungerija fil-11 ta’ Lulu 2007 għall-qerda tad-deni klassiku tal-ħnieżer fil-ħnieżer slavaġ fiż-żoni msemmija fl-Anness huwa approvat.
Artikolu 2
L-Ungerija trid iddaħħal fis-seħħ il-liġijiet, regolamenti u dispożizzjonijiet amministrattivi għall-implimentazzjoni tal-pjan imsemmi fl-Artikolu 1.
Artikolu 3
Din id-Deċiżjoni hija indirizzata lir-Repubblika ta’ l-Ungerija.
Magħmula fi Brussell, 18 ta’ Ottubru 2007.